Életkérdések filozófiája

szeminárium, BBNSF17100

2024. tavasz

**KURZUSLEÍRÁS**

Ha az életkérdéseket olyan problémáknak tekintjük, amelyek megválaszolásában a filozófia segítséget tud nyújtani, rendszeresen azt találjuk, hogy e kérdések összefüggnek azzal, amit „határhelyzeteknek” szokás nevezni. A határhelyzetek olyan szituációk, amelyek valami­lyen tekintetben extrémnek minősülnek. A filozófia régi belátása, hogy az élettel kapcsolatos „normál” kérdések mélyen összefüggnek az extrém élethelyzetekkel, amikor a bevett rutinok és megoldási gyakorlatok egyszerűen felmondják a szolgálatot. Ebben az értelemben, s nem valamilyen különös búskomorság áldozataként mondhatta Szókratész, hogy a filozófia felké­szü­lés a halálra, vagy beszélhetett Heidegger a halál felőli létmegértésről. De nem kell fel­tétlenül a végesség kérdéseiig szaladni, elegendő ha a trauma vagy a nosztalgia pillanataira gon­dolunk. Hogyan boldogulunk ezekben a „nagy nyomás alatt álló” pillanatokban? A félév során az élet filozófiailag megközelíthető „nagy” kérdéseit a határhelyzetekhez fűződő vi­szonyunk felől próbáljuk megérteni.

**Oktató**: Schmal Dániel (schmal.daniel@btk.ppke.hu)

**Időpont**: Szerda 16.15 – 17.45

**Hely**: D 316

**Munkamódszer**

A szeminárium a szöveg önálló, otthoni feldolgozását igényli az alábbi táblázatot követve, az órai munka pedig a felmerült problémák közös tisztázására épül.

**Követelmények**

A feldolgozott szövegek alapos ismerete, melyről a hallgatók két alkalommal rövid (10–15 perces) dolgozatok formájában adnak számot.

**Kötelező olvasmányok**

Lásd az alábbi táblázatban.

|  |  |
| --- | --- |
| március 6. | Bevezető óra |
| március 13. | Immanuel Kant, *A tiszta ész kritikája.* Ford. Kiss János. Budapest, Atlantisz. 2004. 298–310. (A transzcendentális logika második alrésze: transzcendentális dialektika. Bevezetés, I–II. A transzcendentális látszatról.) |
| március 20. | Paul Ricoeur: A rossz mint filozófiai és teológiai kihívás. In uő. *Vallás, ateizmus, hit.* Szerk. Boros Gábor. Budapest, L’Harmattan, 2023. 183–203. |
| március 27. | Judith Herman: *Trauma és gyógyulás.* Ford. Kuszing Gábor. Budapest: Háttér Kiadó. 2011. 19–81. |
| március 25. | Michel Foucault, *A rendellenesek.* Ford. Berkovits Balázs. Budapest, L’Harmattan. 2014. 87–112. |
| április 4. | Michel Foucault, *A rendellenesek.* Ford. Berkovits Balázs. Budapest, L’Harmattan. 2014. 113–138. |
| április 10. | Jean-Jacques Rousseau, *A magányos sétáló álmodozásai.* Ford. Réz Ádám. Budapest, Európa Könyvkiadó. 1997. Ötödik és hetedik séta (73–86, 101–121.) |
| április 17. | Jean-Louis Chrétien: A hirtelen és a nem remélt. In uő. *A felejthetetlen és a nem remélt.* Ford. Cseke Ákos. Budapest, Vigilia Kiadó. 2010. 131–154. |
| május 1. | – |
| május 8. | Emmanuel Lévinas: Talány és fenomén. In uő.: *Nyelv és közelség.* Ford. Tarnay László. Pécs, Tanulmány–Jelenkor. 1997. 79–94. |
| május 15. | Immanuel Kant, *Vallás a puszta ész határain belül.* In uő. *Vallás a puszta ész határain belül és más írások.* Ford. Vidrányi Katalin. Budapest, Gondolat. 1980. 129–138. (Előszó az első kiadáshoz) |
| május 22. | **Összefoglalás** |